Laurence Fishburne

Laurence John Fishburne (* 30. júl 1961, Augusta, Georgia, USA) je americký herec, scenárista a režisér.

Preslávil sa predovšetkým rolou Morphea vo sci-fi trilógii Matrix, Perryho Whitea v supermanskom snímku Muž z ocele, alebo vyšetrovateľa Raymonda Langston v 9.-11. sérii seriálu Kriminálka Las Vegas. Kasovým trhákom bola aj snímka Tajomná rieka z roku 2003.

V Hollywoode prerazil v roku 1979 vďaka dráme Francisa Forda Coppolu z vietnamskej vojny Apocalypse Now. Za rolu Ike Turnera v životopisnej snímke o speváčke Tine Turner Čo s tým má spoločné láska bol roku 1994 nominovaný na Oscara. Dvakrát získal televíznu cenu Emmy, roku 1997 za televízny film Miss Evers' Boys, roku 1993 za seriál TriBeCa. V roku 1992 získal tiež divadelnú cenu Tony za predstavenie Two Trains Running. Ku krimi Once in the Life napísal scenár a celý film aj režíroval.

V začiatkoch svojej kariéry vystupoval pod menom Larry Fishburne. Je manželom herečky Giny Torresovej, ktorú spoznal pri nakrúcaní druhej časti Matrixu, Matrix Reloaded.

 Filmografia 
 1979 – Apocalypse Now
 1997 – Horizont udalostí
 1999 – Matrix ako Morfeus

 Iné projekty 

 Externé odkazy 


 Portrét na Biography.com 
 Heslo v encyklopédii Britannica

 Zdroj 

Kategória:Filmoví herci USA
Kategória:Televízni herci USA
Kategória:Divadelní herci USA
Kategória:Filmoví režiséri USA
Kategória:Filmoví scenáristi USA
Kategória:Filmoví producenti USA
Kategória:Osobnosti afroamerického pôvodu
Kategória:Držitelia ceny Emmy
Kategória:Držitelia Drama Desk
Kategória:Držitelia ceny Tony
Kategória:Osobnosti z Augusty (Georgia)